Den Vest-Sjællandske Avis, 1833-07-02
Nyeste Post=Efterretninger. Det hedder, at en Coureer er ankommen til London, som har forladt Constantinopel den 1ste Juni, og har overbragt den Efterretning: at de Russiske Tropper ere marscherede bort, paa eet Regiment nær, og den Russiske Flaade var lige des i Begreb med at afseile. - Sultanen vilde den 2den Juni bievaane en Afskedsfest ombord paa det Russiske Admiralskib. - Fra Odessa skrives derimod under 7de Juni, at man der har Efterretninger fra Constantinopel af 5te Junii. Jbrahims Armee var i fuld Tilbagemarsch over Taurusbierget; man ventede, at den vilde blive fuldendet i Forløbet af 2 til 3 Uger, og at den Russiske Armee bereder sig til at drage bort. Man kalder den sluttede Fred en lykkelig Opløsning af Vanskelighederne ved de orientalske Anliggender. (Hvor lykkelig den vil blive kan Tiden allene lære os. – Man erfarer nu, at General Dembinski og flere Polske Officere ville gaae i Ægyptisk Krigs-Tieneste). Sultanen skal have billiget Fyrste Milosch Fremgangsmaade mod Servierne med Hensyn til de Serviske Distrikter. Konge Otto og hans Broder, Kronprinsen af Baiern, ere tilligemed det Græske Regentskab afreiste den 21de April til Athen; hvorved man haaber at det skal blive afgjort om denne Stad eller Corinth skal udvælges til Rigets Hovedstad; hvilken Position der saa bliver udvalgt dertil, saa vil sikkert den nye Hovedstad snart blive bebygget, og glimrende. Baierne skulde meget ønske at komme bort fra Nauplion. - Kongens Fornøielser bestaa i at ride ud og at skyde til Skive. Greven af Armansperg, Regentskabets Præsident, giver ofte meget glimrende Feter, som Kongen bievaaner, og hvortil alle dannede Fremmede indbydes. - Palikarerne, eller de irregulaire Græske Tropper, kunde ikke finde sig i den militaire Krigsdisciplin, ville derfor ikke lade sig indlemme i den nye Græske Armee, og have begivet sig til Thessalien, hvor de begaae store Excesser; det skal dog have giort dem ondt at forlade Grækenland, for hvis Friehed de have fægtet saa tappert. J Thessalien skulle de med Storm have erobret den stærke Biergfæstning Fanari, de bestaae af to Afdelinger, een paa 600 Mand, anførte af Tyrken Tafillust, og een paa 1500 Mand, anførte af Grækeren Lando Losopulo. Man er bange for, at naar Porten kan faae Roe til at sende Troper til Thessalien for at jage Palikarerne ud, at de da ville vende tilbage til Grækenland og der gjøre megen Fortred. Men Regieringen har allerede tænkt derpaa, og opstillet mange Baierske Tropper paa Grændserne, for at tvinge dem til at nedlægge deres Vaaben, dersom de blive nødte til at vende tilbage. Da Palikarerne ikke ville tage Tieneste ved den Græske Armee, saa blive nu Soldater, hvervede i Baiern til den Græske Krigstieneste; i Alt 3500 Mand. Mange unge Læger og Jurister begive sig til Grækenland for at blive der emploierede; endog mange Fruentimmer begive sig til Grækenland i allehaande Forretninger. - Da alle nye Forordninger i Grækenland blive publicerede i det Tydske, saavel som i det Græske Sprog, saa har det opvakt den Frygt blandt Grækerne, at Regieringen har isinde at fortrænge det Græske Sprog med det Tydske, hvorfor mange Grækere, have ifinde at oprette en Forening for at sikkre det Græske Sprogs Reenhed. Regieringen har nu erklæret, at den aldrig har tænkt derpaa. - Kongen af Baiern er afreist til Jtalien og ankommen til Perugia.